《摸鱼儿 次韵庐疏斋宪使题岁寒亭》
元代·程文海

问疏斋、湘中朱凤，何如江上鹦鹉。波寒木落人千里，客里与谁同住。

茅屋趣。吾自爱吾亭，更爱参天树。劳君为赋。渺雪雁南飞，云涛东下，岁晏欲何处。

疏斋老，意气经文纬武。平生握手相许。江南江北寻芳路，共看碧云来去。

黄鹄举。记我度秦淮，君正临清句。歌声缓与。怕径竹能醒，庭花起舞，惊散夜来雨。

作者简介：程钜夫（1249年—1318年），初名文海，因避元武宗海山名讳，改用字代名，号雪楼，又号远斋。建昌（今江西南城）人，祖籍郢州京山（今属湖北）。元朝名臣、文学家。程钜夫少与吴澄同门。南宋末年，随叔父降元，入为质子。至元二十四年（1287年），拜侍御史，行御史台事，于江南推荐赵孟頫等二十余人，皆获擢用。丞相桑哥专政，程钜夫上疏极谏，几遭杀害。延祐五年（1318年）去世，年七十。泰定二年（1325年），追赠大司徒、柱国，追封楚国公，谥号“文宪”。程钜夫历事四朝，为当时名臣，其文章雍容大雅，诗亦磊落俊伟。有《雪楼集》三十卷。